కవల పిల్లలు

కవల పిల్లలు తెలుగులో విడుదలైన ఒక డబ్బింగ్ సినిమా. దీనికి 1963లో విడుదలైన పార్ మగళె పార్ అనే తమిళ సినిమా మాతృక. ఎ. భీమ్ సింగ్ దర్శకత్వంలో తెరకెక్కిన ఈ చిత్రం లో శివాజీ గణేశన్, షావుకారు జానకి, ఎం. ఆర్. రాధ, పుష్ప లత ముఖ్య పాత్రలు పోషించారు. ఈ చిత్రానికి సంగీతం సరోజ అందించారు.
నటీనటులు
 శివాజీ గణేశన్ - జమీందార్ శివానందం
 షావుకారు జానకి - జమీందార్ భార్య
 ఎం.ఆర్.రాధా - నటరాజ్ (డాన్స్ మాస్టర్)
 పుష్పలత - కాంత
 విజయకుమారి - చంద్ర
 వి.కె.రామస్వామి - రామస్వామి
 కరుణానిధి - మాణిక్యం
 రుక్మిణి - రామస్వామి భార్య 
 ముత్తురామన్_శేఖర్ 
 సి ఆర్.విజయకుమారి_ చంద్ర/ శారద 
 ఎ.వి.ఎం.రాజన్_సుందరం 
 చో_ మదాసమ్య్  
 మనోరమ_ఆరవల్లి 
 ఎన్.సీతాలక్ష్మి 
 రాధాబాయి_ పార్వతి 
 ఎస్ ఆర్.జానకి_ ప్రిన్సిపాల్ 
 తాంబరం లలిత_డాక్టర్ 
 ఎం.ఎస్.ఎస్.భాగ్యమ్_మరగతం 
 సీతాలక్ష్మి_ఆరవల్లి తల్లి . 

 సాంకేతిక వర్గం 

 దర్శకుడు: ఎ.భీమ్ సింగ్ 
 మాటలు, పాటలు: శ్రీరంగం శ్రీనివాసరావు 
 సంగీతం: యు.సరోజ 
 నేపథ్య గాయకులు: జేసుదాసు, ఘంటసాల వెంకటేశ్వరరావు, ప్రతివాది భయంకర శ్రీనివాస్, పులపాక సుశీల, శూలమంగళం రాజ్యలక్ష్మి 
 ఛాయా గ్రహణం: జి.విఠల్ రావు 
 నిర్మాత: వి.సి.సుబ్బరామన్ 
 నిర్మాణ సంస్థ: కస్తూరి ఫిలింస్ 
 విడుదల:1964.

కథ
సంతానం కోసం తపించిన జమీందారు శివానందానికి చివరకు ఒక ఆడపిల్ల కలుగుతుంది. అదే సమయంలో అదే ఆసుపత్రిలో సులోచన అనే ఒక నర్తకి కూడా మరో ఆడపిల్లను కంటుంది. ప్రసవ సమయానికి శివానందం ఊరిలో ఉండడు. అతని స్నేహితుడు రామస్వామి ఆ సమయంలో సహాయంగా ఉంటాడు.  ఆ పసికందులకు నీళ్ళు పోయడానికి తీసుకుపోయిన నర్సులు ఎలెక్ట్రిక్ షాకుతో మరణిస్తారు. భర్త చేత వంచించ బడిన సులోచన ఆసుపత్రి నుండి వెళ్లిపోతుంది. ఆ ఇద్దరు శిశువులు ఎవరి పిల్లలో గుర్తు పట్టడానికి వీలు లేకుండా పోతుంది. డాక్టరు ఆ ఇద్దరు శిశువులను జమీందారు భార్య లక్ష్మికి చూపిస్తుంది. ఆమె కూడా తన బిడ్డ ఎవరో గుర్తించలేకపోతుంది. సరిగ్గా ఆ సమయానికి శివానందం వచ్చి ఆ శిశువులను చూసి తన భార్యకు పుట్టిన కవలలు అనుకుంటాడు. అసలు విషయాన్ని డాక్టర్, లక్ష్మి, రామస్వామి జమీందారుకు చెప్పలేకపోతారు. ఆ పిల్లలు చంద్ర, కాంత పేర్లతో పెద్దవుతారు. రామస్వామి ధనికుడిగా ఉన్నప్పుడు అతని కొడుకుకు పిల్లనిస్తానంటూ చేసిన వాగ్దానాన్ని ఆ తర్వాత నిరాకరించగా రామస్వామి కవలపిల్లల రహస్యాన్ని చాటింపు వేస్తాడు. దానితో కోటీశ్వరుని సంబంధం తప్పిపోతుంది. చివరకు శివానందం ఆ ఇద్దరినీ తన కవలపిల్లలుగానే స్వీకరిస్తాడు.

పాటలు
 ఆమె బలియై పోగానే నన్నే మరచిపోగానే - పి.బి. శ్రీనివాస్, జేసుదాస్
 నా జనకుని మనోవీధి ప్రశాంతి యేది నేనిపుడు - పి.సుశీల
 నే కోరు పాటలనే ఏనాడు పాడి నాతోడు నీడగనే - ఘంటసాల
 బిడియమాయెనే సఖి చూడ - శూలమంగళం రాజ్యలక్ష్మి, పి.లీల
 మధురా నగరాన వసంతం అది మంగళ గీతి - పి.బి. శ్రీనివాస్, పి.సుశీల
 మా మనసే యమ్మా మా మనసే యమ్మా ఆరని చితిగా - జేసుదాస్
మూలాలు

బయటిలింకులు

వర్గం:డబ్బింగ్ సినిమాలు